Eesti on olnud maa, mis juba oma geograafilise paiknemise tõttu on kogu aeg võõraid  ligi meelitanud. Asend Läänemere kaldal Soome lahe ääres on tähendanud olemist ida ja lääne vahelisel kaubateel. Seda maad on tahetud sel põhjusel tihti vallutada ja ümber kultuuristada. Suured sõjad on toonud kaasa elanikkonna hukkumist, küüditamisi ja lahkumisi. Elanikkond Eestis on mingis osas kogu aeg vahetunud - nagu seda paljudel teistelgi läbikäidavatel ja sarnase saatusega maadel. Uued mujalt tulnud elanikud on kaasa toonud uut verd ja uusi kombeid.